Osobitná časť
K § 1
Platové tarify v základnej stupnici platových taríf, v osobitnej stupnici platových taríf vybraných skupín zamestnancov, v osobitnej stupnici platových taríf učiteľov vysokých škôl, výskumných a vývojových zamestnancov a zdravotníckych zamestnancov a  platové tarify pedagogických zamestnancov, ktoré sa uplatňujú podľa nariadenia vlády Slovenskej republiky č. 238/2007 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme, sa s účinnosťou od 1. januára 2008  zvyšujú o 4 %.
K § 2
Týmto derogačným ustanovením sa navrhuje zrušiť nariadenie vlády Slovenskej republiky č. 238/2007 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.
K § 3 
Účinnosť nariadenia vlády sa v súlade s kolektívnou zmluvou navrhuje od 1. januára 2008.